Diari Oficial de la Generalitat Valenciana


Sumari del DOGV 3491, del 10-05-1999 (1999/4042)

Informació pública de l'alternativa tècnica de programa d'actuació integrada, el projecte d'urbanització i els projectes de reparcel·lació forçosa i reparcel·lació voluntària de la Unitat d'Execució Serradora A0.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3491

Data del DOGV
:   10-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4042


Organisme emissor
:   Construcciones València Constitucion, SL

Tipus de document
:   Anunci

Informació pública de l'alternativa tècnica de programa d'actuació integrada, el projecte d'urbanització i els projectes de reparcel·lació forçosa i reparcel·lació voluntària de la Unitat d'Execució Serradora A0. [1999/M4042]
  
La societat mercantil Construcciones Valencia Constitución, SL, domiciliada al carrer de Colom, número 40, 7é-7a, amb codi d'identificació fiscal número B-96735774, en virtut de les facultats que li confereix l'article 48.1.c) de la Llei Reguladora de l'Activitat Urbanística, sotmet a informació pública l'alternativa tècnica de programa d'actuació integrada, el projecte d'urbanització i els projectes de reparcel·lació forçosa i reparcel·lació voluntària corresponents a la Unitat d'Execució Serradora A0, que inclou els terrenys compresos entre els carrers de Riu Ter, Arquitecte Alfaro, Mariano Cuber i Serradora del municipi de València. La seua superfície és de 13.167,23 metres quadrats segons la realitat topogràfica. La unitat d'execució definida i objecte del present programa d'actuació integrada comprén una superfície real de 13.167,23 metres quadrats, en aplicació del que estableix l'article 46.3 de l'esmentada llei, pel termini de 20 dies hàbils, comptats a partir del dia següent a la publicació d'aquest anunci.
  
L'alternativa tècnica del programa, junt amb el projecte d'urbanització, la reparcel·lació voluntària i la reparcel·lació forçosa es troben protocol·litzats en la Notaria del senyor José Alicarte Domingo, notari del Col·legi de València, amb domicili a València, carrer de Colom, número 11; igualment una còpia de la dita alternativa ha sigut dipositada en l'Ajuntament de València en data 23 d'abril de 1999, amb número de registre d'entrada 12305, identificada com a Programa per al Desenvolupament de l'Actuació Integrada Serradora A0 Alternativa Tècnica.
  
Es fa constar que durant el termini de 20 dies comptats des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer en la Notaria del senyor José Alicarte Domingo per a obtindre informació, pels procediments legals, sobre els documents protocol·litzats.
  
De la mateixa manera es fa constar que es podran consultar en l'Ajuntament de València les actuacions derivades de la documentació dipositada en aquest i presentar-hi, per a la seua incorporació a aquesta, tant al·legacions com alternatives tècniques que pretenguen competir amb l'expressada al públic, així com proposicions juridicoeconòmiques per a executar qualsevol de les alternatives.